พอดีก่อนมีเพศสัมพันธ์ก้อกินยาคุมตามแผงตลอด แต่ทำไมลองใช้ที่ตรวจครรภ์แล้วขึ้น 2 ขีดแบบจาง ๆ ครับ
สวัสดีค่ะ ยาคุมกำเนิดชนิด 21 หรือ 28 เม็ดนั้น หรือวิธีคุมกำเนิดอื่นๆ ก็ตาม ไม่สามารถป้องกันการตั้งครรภ์ได้ 100% แต่โดยปกติ หากทานยาคุมอย่างถูกต้อง โอกาสในการตั้งครรภ์ก็จะมีน้อยกว่า % แต่หากทานยาไม่ถูกต้อง เช่น มีการลืมทานยาเป็นบางวัน ทานยาในเวลาที่ต่างกันมากในแต่ละวัน มีอาเจียนหลังทานยา มีท้องเสีย หรือทานยาอื่นบางชนิดร่วม โอกาสในการตั้งครรภ์ก็จะมากขึ้นดังนั้น หากตรวจหาการตั้งครรภ์ได้อย่างถูกต้อง และอ่านผลหลังการทดสอบภายในไม่เกิน 5 นาที แล้วพบขึ้น 2 ขีด ก็แสดงว่าน่าจะมีการตั้งครรภ์เกิดขึ้นค่ะ แต่หากตั้งทิ้งไว้นาน แล้วจึงมาอ่านผล อาจพบขึ้นขีดที่ 2 จางๆ ได้ ซึ่งเกิดจากรอยระเหยของปัสสาวะ ไม่ได้มีการตั้งครรภ์เกิดขึ้นค่ะ ดังนั้น หากไม่แน่ใจว่าตรวจได้อย่างถูกต้องหรือไม่ ก็อาจลองตรวจซ้ำดูอีกครั้ง หรือไปตรวจที่คลนิกหรือโรงพยาบาลค่ะ